b"\n_START_ARTICLE_\nHomo habilis\n_START_SECTION_\nMga fossil\n_START_PARAGRAPH_\nAng isang hanay ng mga fossil (OH 62) ay natuklasan nina Donald Johanson at Tim White sa Olduvai Gorge noong 1986 na kinabibilangan ng mga mahahalgang mga pangitaas at pangibabang mga biyas. > Ang isang mas matandang fossil (1963) mula sa Olduvai site na natuklasan ni N. Mbuika ay kinabiblangan ng pragmento ng mababang panga, mga ngipin at itaas na mandible na posibleng mula sa isang babae na may edad na 1.7 milyong taong gulang. Kung ihahambing sa mga australopithecine, ang kapasidad ng utak ng H. habilis' na mga 600\xc2\xa0cm\xc2\xb3 ay sa aberahe 50% mas malaki kesa sa mga australopithecine ngunit malaking mas maliit kesa sa saklaw na 1350 hanggang 1450\xc2\xa0cm\xc2\xb3 ng kapasidad ng mga Homo sapiens. Ang KNM ER 1813 ay isang relatibong kumpletong cranium na 1.9 milyong taong gulang at natuklasan sa Koobi Fora, Kenya ni Ajit Sharma noong 1973. Ang OH 7 na 1.75 taong gulang ay natuklasan nina Mary at Louis Leakey noong Nobyembre 4, 1960 sa Olduvai Gorge, Tanzania. Ito ay isang mababang pangat na may kumpletong mga ngipin. Natagpuan rin ang higit sa 20 pragmento ng kaliwang kamay. Ang OH 24 (Twiggy) ay isang depormadong cranium na mga 1.8 milyong taong gulang na natuklasan noong Oktubre 1968 sa Olduvai Gorge, Tanzania. Ang bolyum ng utak ay mababa sa 600\xc2\xa0cm\xc2\xb3. Ang KNM ER 1805 ay isang specimen ng isang matandang H. habilis na binubuo ng 3 piraso ng cranium na 1.74 taong gulang mula sa Koobi Fora, Kenya."